HRUTHOACHAREI KO 


Sokothu Ko 


Acharei sü Oramei no rachi ea 
oji sopie. 20ji sü okhre ozhe hoe 
ea masa süe, ea kozü süno ozhe katei 
pile sü bue, ea Oramei raku süno odzü 
pheno ahepfo leie. 3Ea Oramei no pe, 


1:3 2 Kor 4:6 


"Kava sü pralo, ea kava sü praloe. 
4Ea Oramei no kava sti zhiwo neloe; 
ea Orammei no kava sti kozü leno 
sokrileiotie. 5Oramei no kava süno 
chihra tto koloe, ea kozü süno pfo no 
chikhri tto koloe. Ea chithu ea chikro 
sü buloe, ea süsüno chithu kareini süe. 

6 Ea Oramei no pe, *Odzü leno 
chimadei pralo, ea losü peno odzii leno 
odzü sü somakrileio.” "Ea Oramei no 
chimadei sii soloe ea chimadei pile 
kobu ea chimadei khrule kobu odzü sü 
sokrileiotie. Ea stibvilotie. 8Ea 
Oramei no chimad^i süno rachi tto 
koloe. Ea chikro ea chithu sü buloe ea 
süsü chithu kahei ni süe. 

9 Ea Oramei no pe, Rachi khrule 
kobu odzü thopfü sü obu kale kono 
adulo, ea oji kaki sü mapralo. Ea 
sübvülotie. !UOramei no oji kaki süno 
chajiphe tto saloe, ea odzü adukowo 
süno ozhe katei tto pfo no saloe. Ea 
Oramei no hihi zhiwo neloe. 
Oramei no pe, "Chajiphe sü peno 
ovupro, otho. kate sübu, ea rashibu 
khru sü alia thomate thephrüwo peno 
chajiphe sü mapepralo." Ea sübvüo 
pralotie. !2Chajiphe sü ovupro, alia 
thomate thephrüwo  sübu, alia 
thomate thephrüwo rashibu khru sü 
pepralotie. Ea Oramei no hihi zhiwo 
nelotie. !8Chikro ea chithu sü buloe ea 
süsü chithu kosü kochuni süe. 

14 Ea Oramei no pe, “Chikhri ea 
chihra somakripralo koru duno 
chimadeiva rache hi kava sü mapralo, 
ea sükhru sü peno chaka chohro, 
chithu chilu ea mopfu sü mosülo koru 
amashi mosolo, !?ea sükhrü sü peno 
chimadeiva rachi kava sü mosowo 
chajiphe sü mava pio." Ea sübvülotie. 
16Ea Oramei no kava kaji kahei 
solotie, kava jikopuna süno chihrale 
duno ea kava kakheina süno chikhrile 
duno; ea pfo no chevu khru se sopie. 
"Ea Oramei no ojiphe mavapi koru 
duno sükhru sü chimadeiva rachehi 
kheipie. !8Sütoko chikhri chihra 
mavapi koru duno, ea kava sü kozü 
leno sokripi koru dunoe. Ea Oramei no 
süsü zhiwo nelotie. !?Chikro ea chithu 
sü buloe ea süsü chithu padeini süe. 

20 Ea Oramei no pe, "Ea odzüle sü 
kahrina tali maphralo, ea ruhu khru 
peno chimadeiva rachi no chijiphe 
zhemotuwo maleio.” 2!Siiduno 


Ba 

Oramei no ozhe kateile khena kajili, 
ea ota krikriwo kahrina tali sopie, ea 
kosho kopfü ruhu tali sopie. Ea 


 Oramei no hihi zhiwo nelotie. 22Ea 


Oramei no sükhru sü shihra pie, 
*Ozhe kateile sü peno pra phrolo, ea . 
ruhu  khru peno  ojiphe sü 
mopropralo." 23Chikro ea chithu sii 
buloe ea süsü chithu pongoni süe. 
?24Ra Oramei no pe, “Chajiphe hi 
kahrina alia tta thephrüwo maphralo: 
Otumorü, opfu no nearo kata ea ojiphe 
khena alia tta thephrüwo maphralo." 
Ea sübvüo pralotie. 25Ea Oramei no 
alia tta thephrüwo chajiphe khena, 
tumorü, ea chajiphe no opfu no nearo 
kata khena khru sti sopie. Ea Oramei 
no hihi zhiwo neloe. 

26 Süthesü Oramei no pe, “I no 
ikhre-nga leno i yi bvüo omei yi sopi 
leshe; ea pfole yi peno ozhe kateile 
okho, cheva ruhu, tumorü, chajiphe 
opfu no nearopfo kata khena, ea 
chajiphe  thopfü pile | mochowo 
mohrüo." ?7Süduno Oramei no pfo 
khre-nga leno, Oramei khre-nga leno 
omei yi sopie, pfoto ea nito pfo no 
sopie. ?PEa Oramei no pfohei yi shihra 
piwo pe, “Otona hrüzhiwo proshupralo, 
ea chajiphe hrüphro matepralo ea 
kokhawo mohrüo, ea ozhe katei kajile 
kho, cheva ruhu khru, ea chajiphe no 
kohrü khena thopfü pile mokhuwo 
hrüo." 292Ea Oramei no pe, “Koleio, ai 
no chajiphe thopfüle othomate kopfü 
ovupro thopfü, ea rashitho amashi 
sübu thopfü hi ni koto kosho sole. ??Ea 
chajiphe khena thopfü, cheva ruhu, ea 
ojiphe opfu no nearo kata khena, osü 
kohiwo kobu kahrina thopfü koto 
kosho so koru duno ai no piwotie." Ea 
hihi sübvülotie. ?!Ea Oramei no pfo 
alia sokowo thopfü sü nelotie, ea 
koleio hihi zhishutie. Ea chokro ea 
chithu sü buloe ea süsü chithu choroni 
sue. . 
9 Subvüo rache ea chajiphe ea lole 

kobu thopfü sü somochulotie. ?Ea 
chithu chanini sü Oramei no pfo 

no ovo sti somochulotie, ea pfo no 
chithu chanini sti pfo no koso ovole 
süno asoe. Oramei no chithu chanina 
sü shihrapie ea somothupie, adeiteli 
hinihi Oramei no sokocho pfo vo 
thopfü leno asoloe. *Rache ea chajiphe 
sokapi acharei ko sü hikhru hie. LIPEO 
Oramei no rache ea chajiphe sokapi 
chisü, 


Eden Topri 


5 Chajiphe sii sübu ea .ovupro 
peprawo tsüpra moe, adeiteli LIPEO 
Oramei no chajiphe sü ochi morüngho 
pilo monghie, ea oji dewo ota takapimei 
honghie; 9ana chajiphe no kahekru 
kali ajikhrue, ea ojipra thopfü sü odzü 
no kozüpie. "Ea LIPEO Oramei no oji 
vano one pfolowo omei yi sopie, ea pfo 
ngho chilulehi kahri osü sü kohi 
thopie; ea omei sü kahrina kali 
pralotie. 

8 LIPEO Oramei no chinghei 
kaprapo Eden lehi topri kali soloe, ea 
lole sü hi pfo no sokapi omei sü pfo no 
kheipie. ?Ea chajiphe süno LIPEO 
Oramei no osübu tali sü mapeprapie. 
Sükhru sü kolei pfotho mamei zhie ea 
koto kosho duno zhie. Kahri sübu ea 
kazhi kashi süamakri sübu se topri 
totsü majile bue. 

10 Kori kali Eden le süno topri sü 
odzü kozü pilo koru duno mokrü kro 
pie, ea süthesü lohe süno kori padeiso 
krümara tatie. !!Kareina zhu sü 
Pishon tie, hina hino shana kapra 
Havilah ji fühe thopfüle krühewe. 12 
Hile no kapra shana hi zhie; okrei 
kazhi omu kachi sü ea omu kachi 
onaix tu-e newe. 13Kori kaheina zhu 
süno Gihon tie; hinahi no Kush ji fühe 
thoüpfüle kriihewe. 14Kori kosüna 
zhu sü Taigris tie, hina hino Assaria 
chiprapo krütawe. Ea kori padei na sü 
Euphratis tie. 

15 LIPEO Oramei no omei yi peno 
Eden topri leno ota mata ea mokhu 
koru duno kheipie. !6LiPEO Oramei no 

omei yi sü molewo pe, ^Ni modoso 
toprile rashi kata-e toa zhie. !"Ana 
kazhi kashi süamakri rashi sü ni no 
tole moe, adeiteli ni no hihi to kolo 
chithuni sü ni thitile." 

18 Süthesü LIPEO Oramei no pe, 
“Pfoto-o hi alia kobu zhi moe; ai no pfo 
yi duno okhalo koru sokokhro kali 
sopile.” !9Siiduno LIPEO Oramei no 
ojine mano -ojikhe ea chiva ruhu 
thopfü sü sopie, ea sükhru sü pfoto-o 
he sü pfo no adei zhu sapi lesa tto kolei 
koru duno pfovupie; ea pfoto-o no 
kahrina katako ozhu sapi kocho süno 
lokhru zhu sü saloe. 2°Pfoto-o no 
otumorü thopfü, chiva ruhu khru, ea 
jiphe khena thopfü zhu sii sapie; ana 
pfoto-o duno sokokhro okha kaliko 
nemotie. 

21 Süduno LIPEO Oramei no pfoto-o 
sü somazhetitiotie, ea pfo no ozhe koto 
chino pfo vano koturepo kali süzha 
praloe ea lobule sü oso no tho maka 
piwtie; 22ea LIPEO Oramei no pfoto-o 
vano pfo kaphra koturepo süno pfo no 
nitomei kali sopie ea lopei sü pfoto-o 
he pfovupie. 23Siithesti pfoto-o no pe, 

“Okheisowo hihi are leno 
pfokaphra are koe 

ea aso leno pfokaphra aso koe; 

lopei yi hino nitomei tto kole, 

adeiteli hipei hi pfotomei. vano 
pfophraloe." 

24 Süduno pfotomei kali no T pfo ea 
pfo pfü yi theotiwo pfo chemei yi sü 
kohrütiwe, ea pfohei sü oso kali sotiwe. 

25 Pfoto-o ea pfo che pfohei sti 
masakhrei leisüe, ana ahre moe. 


Omei no Ochüzümo Koto 


3 Ichowo khengho no LIPEO Oramei 
no sokapi ruso hrule kakri dzüno 
chakeipue. Pfo no nitopei he pe, ^Nihei 
no toprile rashi katako. kochuma 
tolemoe tto Oramei no pewowo?" 
.2 Nitopei no khenghohe pe, *I.no 
toprile rashi katako to-e zhie; 3ana 
Oramei no pe, ‘Nile no topri totsü 


HRUTHOACHAREI KO 4 


majile kobu rashibu nava rashi hi tole 
moe, mo-e nile no hihi dei-e deile moe, 
sübvüli nile thitile.' " 

4 Ana khengho no nitopei he pe, 
“Nile no thi lemoe. 5 Adeiteli Oramei 
no süwe süoli nile no hihi tokolo thesü 
nile nghei hrupra tile, ea nile no 
Oramei  bvütile, kazhi kashi 
sümakrilo tile." 

6 Süduno nitopei no rashibu sü 
tozhishule tto nelotie, ea losü kolei 
pfotho zhishutie, ea omei yi sochakei 
pilo koru duno rashi sti monüshu lowo 
lopei-no rashitho sü hrato lotie; ea 
lopei no -kopoko lopei chow yi se pie, 
ea pfose tolotie. "Süthesü pfohei nghei 
sti hrupralotie, ea pfohei sü masa 
leisüe ticho pfohei no sülotie; ea pfohei 
no chidongho no torükapa lowo pfohei 
dzükohu solotie. 

8Ea LiPEO Oramei no amake 
phachi no topri leno taleikowo khu sü 
cholotie, pfoto—o ea pfo che sii LIPEO 
Oramei nghodziino toprile siibu khru 
hruleno kotsütie. JAna LIPEO Oramei 
no pfoto-o sii kowo pfohe pe, “Ni 
adeichi bue?” 

10 Ea pfo no pe, “Ai topri leno ni khu 
choe, ea ai no pritie, adeiteli ai 
masakhrei butie;:ea ai alia kotsütie." 

11 Pfo no pe, ^Ni masakhrei butie 
ticho athe no ni he pe? Ni yino tosho 
tto kape rashi bunava tino ni rashi 
toloti momo?" 

12 Pfoto-o no pe, “A yi mapa koru 
duno ni no kapi nitopei tino rashibu 
vano rashi a yi piwo ai tolotie." 

13 Süthesü LIPEO Oramei no 
nitopei he pe, “Ni no sokowo hi 
adeitiwe?" Nitopei no pe, “Okhengho 
no a yi kolawtie, ea ai no tolotie." 


Oramei no Icha Kapi 


14 Süthesü LIPEO Oramei no 
khengho he pe, “Ni no hihi sokowo 
duno, otumorü thopfü dzüno, ea oruso 
kakri thopfü dzüno ni kashi kakha sü 
so. Ni hrü mameile ni pfu no niaropfo 
tale, ea ni no ojine towo hrüle. !5Ai no 

ni ea nitopei kole, ea ni shulu ea lopei 
shu-lu kole amahrei sü thopile; pfo no 
ni pivahi izhu pile, ea ni no pfo phiku 
sü made pile." 

16 Nitopeihe pfo no pe, “Ai no ni 
napfü nopfo kochochi ni amazhe sü 
pipule; ni chikhe sowo moto monole, 
sübvümate-e ni no ni chow yi sü 
monüle, ea pfo no ni pile kokhale." 

. 17 Ea Adam he pfo no pe, “Ni no ni 
chemei chü züwo ai no ni yino tosho 
tto kape ‘Ni no hihi tole moe’ ticho 
rashi sü to kolo duno ojine hi ni duno 


-kazhi sochino; ni kohrü mameisa 


choho sowo hihi totile. 180süshu sii ni 
yi duno motsüprapi tile; ea ni no odole 
vupro sti totile.  !?Ni prava no 
kokhrüdzü prawo ni ojine le adaloti 
komosa ni koto kosho nitole, adeiteli 
ni yi hile hino pfophrae. Ni yi sü ojine 
no sopie, ea ni sii ojinele adalo krile.” 

20 Adam no pfo chemei zhu sü Ef 
tto saloe; adeiteli lopei süno jiphemei 
thopfü pfü sütie. 21Ea LIPEO Oramei 
no Adam ea pfo che yi duno osohei no 
osa solowo pfo hei yi bapie. 


Adam ea Ef yi Topri leno 
Matakowo 


22 Süthesü LIPEO Oramei no pe, 
"Koleihio, omei hi itamei yi bvü tie ea 
kazhi kashi sümakrilotie. Pfo yi peno 
kahri sübu vanorashitho sü moto lowo 
chisa mahri lemoe.” 23Siiduno LIPEO 
Oramei no pfo yi sokapi ojine sti peno 
madeto koru duno Eden topri leno 
matawtie. 24Pfo no omei yi sü 
humatawtie; ea Eden topri no 
chinghei kaprapo sühi pfo no kosho 
kopfü cherubim khena yi, ea lopei 
hipei keingho thopfüle mikri no 
phrupra kowo khrochu kali kheihi 
towo kahri sübu sü mokhulotie. 

